kitba ta' Tonv Terribile Santi Qodma ta' San Gejtanu Il-qima lejn San Gejtanu Thiene daħlet kmieni ħafna fil-gżejjer tagħna. L-aqwa eżempju hija l-knisja ż-żgħira ddedikata lil dan il-qaddis li llum tagħmel parti mill-parroċċa ta' Marsascala. L-Isqof Gaetano Pace Forno kompla kabbarha permezz tal-bini tal-knisja parrokkjali tal-Ħamrun. Kienet din id-devozzjoni li daħħlet f'dawn il-gżejjer għadd ta' santi ta' dan il- qaddis. Ħasra li wħud minnhom, mal-mixja tas-snin inqerdu iżda b'xorti tajba għad hawn fl-idejn xi santi qodma ta' San Gejtanu. Din is-sena, fl-okkażjoni tal-festa ddeċidejt li noħroġ mill-kollezzjoni tiegħi numru ta' santi li jirrappreżentaw lil dan il-qaddis kbir Taljan, li hu l-Patrun tal- Ħamrun. L-ewwel santa hi għal qalbi ħafna. Hi santa Maltija u fiha qegħdin naraw xbiha ta' l-istatwa titulari. Din ma ġietx ippubblikata mill-parroċċa tal-Ħamrun iżda minn ditta li kienet timmanifattura ċ-ċikwejra, li din kienet titħallat mal-kafċ wara li dan kien jiġi mitħun. Madwar sebgħin sena ilu din id-ditta ħarġet serje ta' santi, ta' madwar ħamsa u għoxrin waħda li kienu juru xi statwi titulari. Fost dawn kien hemm din ta' San Gejtanu. Ma fiha ebda talba, jew xi kitba, minkejja li għaddew is-snin minn fuqha għadha fi stat tajjeb ħafna. It-tieni santa, imberfla bl-aħmar hi wkoll santa li t-tfal ta' madwar ħamsin sena ilu, kienu jsibu fil-pakketti taċ-ċikwejra. Hawn qed naraw lill-qaddis bil- Bambin f'idu. Fir-rokna ta' isfel tax-xellug is-santa fiha n-numru 14 li jfisser in- numru tas-serje filwaqt li fir-rokna tan-naħa l-oħra naraw kitba li tfisser li din is- santa ġiet mill-Italja. Fuq wara ma fiha xejn. It-tielet u r-raba' santa huwa l-istess u jekk tosservaw, hija l-istess bħat-tieni waħda. ' It-tielet santa hija iżgħar iżda għandha l-istess pizzi bħar-raba' waħda. Dawn is-santi ħarġu minn fabbrika tas-santi li kellhom il-patrijiet Tereżjani ta' Milan. Kienu santi mill-isbaħ li llum saru mfittxija ħafna għall-kwalità għolja ta' stampa li kellhom. ikompli f'paġni 99 u 100 Fuq wara, iż-żewġ santi għandhom l-istess talba li din iġġib l-imprimatur tal- knisja, mogħti fis-sena 1898. l It-talba hija bit-Taljan u hi marbuta ħafna mal-providenza. Il-ħames santa hi ta' kwalità aktar inferjuri maħruġa mid-ditta AR, iżda kienet magħrufa l-aktar bħala s-serje taz-Z billi ħdejn in-numru tas-santa hemm din l- ittra. Dinkienet serje kbira ħafna ta' 'l fuq minn mitt santa, kemm hu hekk din iġġib in-numru 157. Dawn is-santi kienu popolari ħanfa f'dawn il-gżejjer madwar ħamsin sena ilu. Is-sitt santa hi superjuri ħafna għal ta' qabilha u ħarġet madwar erbgħin sena ilu u hi tad-ditta Taljana Ce u ġġib in-numru 58. Din ukoll kienet serje ta' santi popolari ħafna, iżda ma kinitx komuni bħal ta' qabilha għar-raġuni, li kienu jinbiegħu ogħla minħabba l-kwalità ta' karta u xogħol li fihom, u għal din ir- raġuni ma tantx kienu jinbiegħu. Interessanti t-talba li naraw fuq in-naħa ta' wara, li hi l-istess bħat-talba tat- tieni u t-tielet santa, stampata snin sew qabel. Is-seba' u l-aħħar santa hi wkoll santa Taljana tad-ditta magħrufa Eli, li kellhom kwalitajiet differenti ta' santi. Osservaw din is-serje mberfla bi tliet rigi tad- deheb. L-istess id-dijadema tal-qaddis. Dawn is-santi wkoll ħarġu madwar erbgħin sena ilu, iżda dawn ukoll ma tantx kienu komuni billi kienu jinbiegħu bl-għoli. L-istess ditta, ippubblikat magħhom santi żgħar. Fost dawn kien hemm ukoll dik ta' San Gejtanu. Din is-santa fiha żewġ ħwejjeġ oriġinali. L-ewwelnett ħdejn il-qaddis naraw il-kappell, ħaġa, li ma rajnieha f'ebda santa oħra u t-tieninett fuq wara hemm stampata bil-Malti, kurunella ta' tliet strofi li din iġġib l-imprimatur tal-Vigarju Ġenerali l-Isqof Emmanuele Galea bid-data tal-21 ta' Ġunju 1960. Kif rajna dawn is-seba' santi sempliċi għandhom warajhom tifkiriet żgħar iżda ħelwin marbuta mad-devozzjoni ta' San Gejtanu. X'ħasra li fl-imgħoddi tqattgħu għadd ta' santi, li bħal dawn kellhom magħhom tifkiriet simili.